Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 306

határozza meg [243/2003. (XII. 17.) Korm. rendelet]. Tantárgyunk esetében a NAT ajánlás 6–10%-ot tartalmaz, amely minimum 37 óra, maximum 61 óra. E százalékos arányokon belül az iskola tantestülete dönt az éves óraszámokról. A dőlt betűs szedéssel megjelenített sorok szakmacsoportonként eltérő tananyagtartalmakat, fejlesztési tevékenységeket fogalmaznak meg, melyekből ki lehet válogatni, hogy az adott iskola arculatához, az adott tanulói csoport felkészültségéhez, igényeihez képest a legjobb, legeredményesebb helyi tanterv szülessen. Az önálló ismeretszerzés elérése érdekében a könyvtárhoz hasonlóan a számítógépteremben is lehetővé kell tenni az eszközökhöz való hozzáférést a tanórákon és azokon kívül is. Biztosítani kell a géphasználatot a többi műveltségterület, tantárgy számára is. 8.2. Javaslatok az egyes tananyagrészek fejlesztő- és alkalmazásközpontú feldolgozására A helyi tantervnek és tanítási gyakorlatnak a tanulók előzetes ismereteihez és képességeihez kell alkalmazkodnia. Az „Informatika” tantárgy célkitűzéseinek megvalósítása során nem a megszokott, hagyományos tantárgyi módszereket kell alkalmazni, hanem a mindennapi életből vett játékos, motiváló, érdekes feladatokra kell építeni. A pedagógusnak az alapvető tantárgyi ismeretek átadásán túl az ismeretek közötti eligazodást segítő, tanácsadó szerepet is be kell töltenie. Az informatikatanár feladata, hogy felkészítse a tanulókat a megfelelő információszerzési, -feldolgozási és átadási technikákra, a megtalált információ értékelésére és a problémamegoldó gondolkodásra a feladatmegoldások során. Meg kell jelennie a hagyományos tanórákon túlmutató informatikával támogatott projektmunkáknak is. A tanév elején módszertanilag fontos lenne – a többi műveltségterülettel együtt – egy 6 hetes időszak, melynek célja: felzárkóztatás, szocializálás, bevezetés a tantárgy tanulásmódszertanába, 2006/79/II. szám ismerkedés a számítógéppel, a számítógépes hálózattal, valamint a könyvtár használatának megismerése. A külön felhasználói nevek nagyobb lehetőséget teremtenek, hogy személyre szabott feladatokat kapjanak a tanulók. Az iskolai hálózaton elérhetővé tett multimédiás tananyag látványosabbá, érdekesebbé teszi az összes műveltségterület tananyagát. A tanév folyamán párhuzamosan több témakörrel is lehet foglalkozni, azok lezárása nélkül. A modulok nem hierarchikus felépítésű nagy fejezetek, hanem többnyire integráltak, a témák „kis blokkos” rendszerben követhetik egymást – egy tevékenységorientált oktatáshoz igazodó sorrendben. Egy témakör annyit mond el egy-egy elméleti témáról, amely a gyakorlatok értő végrehajtásához éppen szükséges. Ezt nemcsak a kedvező időkihasználás indokolja, hanem lélektani okai is vannak: a diákok ugyanis nem szeretik a hosszú elméleti előkészítéseket, inkább szeretnek tevékenykedni, s a már kipróbált, átélt dolgok elmélete iránt sokkal fogékonyabbak. A tanév folyamán mozaikszerűen összegyűjtött tudást a tanév végén modulonként rendszerezzük, rögzítsük. Fontos: A helyi tantervben a szakmacsoportos alapozó és előkészítő képzés „Információkezelés” ismeret- és tananyagát szakmacsoportonként feltétlenül egyeztetni kell a „közismereti” informatika tananyagával. 2006/79/II. szám A MAGYAR NYELV ÉS IRODALOM KERETTANTERVE A SZAKISKOLÁK 9–10. ÉVFOLYAMA SZÁMÁRA

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes